  Анжелика Тихонова корреспондент 2017-тӥ арын 1-тӥ южтолэзьлы Удмуртиын уждунъя пунэмъёс 34 миллион 200 сюрс манет люкаськизы. Удмуртстат вылэ чӧлскыса со сярысь  ивортэ элькунысь Ужъя но миграци политикая министерстволэн пресс-службаез. Удысэтлэн ивортонэзъя, уждунъя пунэмъёс улосысьтымы 3 предприятиосын вань. Ужамзы понна коньдон ӧз басьтэ 560 тыршисьёс. Озьы ке но, пусйыны кулэ, туэ лыдпус кылем арынлэсь ӧжытэзтэк кык поллы пичигес. 2016-тӥ арын южтолэзьлы пунэмъёс 62 миллион манет тыр вал. Пусйыны кулэ, 2016-тӥ арын куарусёнысен Удмуртиысь Ужъя но миграци политикая министерство кун но муниципал унитарной предприятиосын ужасьёслы уждунэз дырыз дыръя тыронэз толэзьлы быдэ чакласа возе. Удмуртиысь кун тӧрлык ёзэсъёслы но элькунысь интыысь аскивалтон ёзэсъёслы пунэмъёс кылдонэз алыны косон сётэмын. Та дыре вылысь кылдӥсь пунэмъёс ӧвӧл. Тегъёс: Ижкар Удмуртия уждун Мерлык коньдон уж  